ai4bharat/Pralekha huggingface dataset:
ارضیاتی سائنس کی وزارت
سمندری آلودگی کا مسئلہ
ہندوستان، سنگاپور اور آسٹریلیا کی حکومتوں نے مشترکہ طور پر 14 اور 15 فروری 2022 کو ایک آن لائن ای اے ایس میرین پلاسٹک ڈیبرس ورکشاپ کا اہتمام کیا۔ ورکشاپ میں 13 ممالک سے تقریباً 100 شرکاء نے شرکت کی اور چار مختلف موضوعات پر غور کیا:
- سمندری گندگی کے مسئلے کی شدت: بھارت بحرالکاہل خطے میں پلاسٹک کے ملبے پر نگرانی کے پروگرام اور تحقیق۔
- پلاسٹک کی آلودگی کو روکنے کے لیے بہترین نئے طریقے اور حل۔
- پولیمر اور پلاسٹک: ٹیکنالوجی اور اختراعات۔
- پلاسٹک کی آلودگی کے تدارک یا اسے روکنے کے لیے علاقائی تعاون کے مواقع۔
سمندری گندگی کو ساحلی پانی، تلچھٹ، ساحل سمندر اور بائیوٹا میں مانیٹر کیا جاتا ہے اور مائیکرو/میسو/ میکرو پلاسٹک آلودگی کے لیےاس کا تجزیہ کیا جاتا ہے۔ مون سون کے دوران مشرقی ساحل کے ساتھ ساتھ دریا کے منہ پر نسبتاً زیادہ توجہ کے ساتھ مائیکرو پلاسٹک کی کثرت میں اضافہ دیکھا جاتا ہے۔ دیہی ساحلوں کے مقابلے شہری ساحلوں میں آلودگی کے زیادہ جمع ہونے کی شرح زیادہ ہے۔ پین انڈیا کوسٹل مانیٹرنگ کے تحت، 2018-2022 تک سمندری گندگی کا اندازہ لگانے کے لیے وقفے وقفے سے ساحل سمندر کی صفائی کی سرگرمیاں چلائی گئیں جن سے یہ پایا گیا کہ 50% سے زیادہ کی ساخت کے ساتھ فضلہ کی اکثریت سنگل یوز پلاسٹک کے ذریعے ڈالی گئی تھی۔
ارتھ سائنسز کی وزارت نے اپنے منسلک دفتر نیشنل سینٹر فار کوسٹل ریسرچ  کے ذریعے ہندوستانی ساحلوں اور ملحقہ سمندروں میں سمندری گندگی اور پلاسٹک کے ملبے کی عارضی اور مقامی تقسیم کی نگرانی شروع کی ہے۔ اب تک کی تحقیق اس بات کی نشاندہی کرتی ہے کہ پلاسٹک کا ملبہ پورے پانی کے تلچھٹ کے ساتھ پھیلا ہوا ہے اور بارش کے پانی کے ذریعے ساحلی پانیوں میں کھاڑیوں/دریاؤں/ماحموں کے ذریعے پھیلنے کی وجہ سے مانسون کے دوران اس کی زیادہ مقدار دیکھی جاتی ہے۔
سمندر میں پلاسٹک کی آمد کو روکنے کے لیے چھوٹے دریا کے منہ، نالیوں اور نہروں پر کم لاگت کے جال لگائے گئے اور بندرگاہ اور بندرگاہی علاقوں میں تیرتے ہوئے ملبے اور پلاسٹک کے فضلے کو پھنسانے کے لیے اس کا استعمال کیا جا سکتا ہے۔
شرکاء نے اس بات پر اتفاق کیا کہ گندگی کی آلودگی سرحد پار ہونے کی وجہ سے اس خطرے سے نمٹنے کے لیے باہمی تعاون کے منصوبے اہم ہیں۔ مندرجہ ذیل تجاویز پیش کی گئیں۔
- صرف ایک بار استعمال ہونے والے پلاسٹک کے استعمال پر پابندی، پلاسٹک کے استعمال کے رویے میں تبدیلی
- ٹیکنالوجی پلاسٹک کو ہمارے سمندروں میں داخل ہونے سے ٹریک کر سکتی ہےیا روک سکتی ہے۔
- مقامی سطح، علاقائی سطح، قومی اور بین الاقوامی سطح پر سرگرمیوں کا آغاز۔
- مسائل سے نمٹنے کے لیے مقامی بنیاد پر حل
- ذمہ داری کو سپلائی چین میں اعلیٰ سطح تک بڑھانے اور برانڈز/پروڈیوسرز کی طرف سے پیکیجنگ میں استعمال ہونے والے پلاسٹک کے رویے میں تبدیلی کی ضرورت ہے۔
- پالیسی سازوں کو مطلع کرنے کے لیے نگرانی کے پروگراموں اور تحقیق کے ذریعے بنیادی معلومات کو مضبوط بنانا
- پلاسٹک کی نگرانی کے اعداد و شمار کا اشتراک جو سمندری پلاسٹک کا مقابلہ کرنے اور اسے کم کرنے کے لیے ڈیٹا سیٹ بنانے میں مدد کرتا ہے۔
- پلاسٹک کے ماحول دوست متبادل کے لیے ٹیکنالوجیز کی شناخت اور ترقی کرنا
- پالیسی اور ضابطے کا نفاذ
- فضلہ کے انتظام کے نظام میں اضافہ
- ممالک کے درمیان بات چیت کو بڑھانا
- ٹکنالوجی جو پلاسٹک کے کچرے کو دوبارہ تیار کرنے، دوبارہ استعمال کرنے اور دوبارہ استعمال کرنے میں جدت لاتی ہے سٹیزن سائنس، تعلیم، کمیونٹی پروگرام، اور آؤٹ ریچ
یہ معلومات ارتھ سائنسز کی وزارت اور سائنس اینڈ ٹیکنالوجی کی وزارت میں وزیر مملکت ڈاکٹر جتیندر سنگھ نے آج راجیہ سبھا میں ایک تحریری جواب میں دی۔
سائنس اور ٹیکنالوجی کی وزارت
نئی تیار کردہ انتہائی پتلی ہیٹرو پروٹین فلم : الگ تھلگ پروٹین فلموں کا ایک بہتر متبادل ہو سکتا ہے
سائنسدانوں نے بہترین تھرمل، مکینیکل اور پی ایچ استحکام کے ساتھ انتہائی پتلی ہیٹروپروٹین فلمیں تیار کی ہیں جو بایومیڈیکل اور فوڈ پیکیجنگ انڈسٹریز میں پتلی فلموں کے استعمال کو بڑھانے کے لیے راہ ہموار کر سکتی ہیں۔ یہ فلمیں دیگر پروٹین یا پلاسٹک فلموں کے مقابلے میں بہت پتلی ہیں۔ وہ نرم اور پتلی ہیں اور دیگر فلموں کے مقابلے میں زیادہ لچکدار ہونے کی بنا پر فائدے مند ہیں ۔
ماضی قریب میں، مختلف تحقیقی گروپوں کے ذریعہ مناسب مختلف پروٹین والے مرکب کی مدد سے ان پروٹین فلموں میں کئی ترمیمات کئے جانے کی اطلاعات ہیں ۔ یہ مرکب عام طور پر بڑح محلول سے تیار کیے گئے تھے۔
انسٹی ٹیوٹ آف ایڈوانسڈ اسٹڈی ان سائنس اینڈ ٹکنالوجی  گوہاٹی ،جو، سائنس اور ٹیکنالوجی کے شعبہ کے تحت ایک خودمختار ادارہ ہے ،کے فزیکل سائنسز ڈویژن کے ایک تحقیقی گروپ نے کامیابی کے ساتھ انتہائی مہین ایک پرت وا لی پروٹین فلمیں تیار کی ہیں جن میں دو کرہ نما پروٹین ہیں: بوائن سیرم البومین اورلائیسوزائم  ۔ انہوں نے اس تکنیک کا استعمال کیا جسے لینگ موئر بلاجیٹ  تکنیک کہا جاتا ہے جو فلموں کو نینو میٹر کی ترتیب کے مطابق موٹائی فراہم کرتی ہے۔
اس تحقیقی کام کی قیادت ڈاکٹر سارتھی کنڈو، ایسوسی ایٹ پروفیسر کر رہے ہیں،اور اس کام میں ان کا ساتھ مسٹر رکتم جے دےرہے ہیں۔پی ایچ ڈی کے ایک طالب علم سرماہ، ایس آر ایف نے ایک واحد پرت والی مختلف پروٹین پر مبنی فلم تیار کی، جو کہ اس تکنیک کا استعمال کرتے ہوئے تیار کی جانے والی پہلی فلم ہے۔ انہوں نے اس مرکباتی فلم کے مختلف ڈھانچوں اور شکلوں کو ،متغیر پی ایچ حالات میں اس کے استحکام اور متعلقہ خصوصیات کو تلاش کرنے کے لیے دریافت کیا۔
ہائیڈروفوبک تعاملات کے ساتھ الیکٹرو اسٹاٹک کشش کے نتیجے میں دو پروٹینس کے درمیان پیچیدہ تشکیل 9.2 کے منفردپی ایچ پر واقع ہوئی۔ یہ مونولیئر کمپلیکس ایئر واٹر انٹرفیس پر تشکیل دیا گیا تھا، جسے بعد میں مزید مطالعہ کے لیے 18ایم این / ایم کے سطحی دباؤ پر سلیکون سبسٹریٹس میں منتقل کیا گیا تھا۔ یہ دکھایا گیا تھا کہ ہوا کے پانی کے انٹرفیس پرمونو لیئرس اس کی اندرونی ساخت کو کافی لمبے عرصے تک برقرار رکھ سکتے ہیں جس کی وجہ سے مرکب کی تیاری سے ایک انتہائی مستحکم فلم بنائی جاتی ہے۔
بی ایس اے اور ایل وائی ایس کے اس طرح کے پروٹین کمپلیکس کی فلمیں ، مختلف پروٹین کمپلیکس کی انتہائی مستحکم حیاتیاتی اعتبار سے مٹی میں مل جانے کے لائق مہین فلموں کو بنانے کے لیے کارآمد ہو سکتی ہیں تاکہ مہین فلم ٹیکنالوجی کے شعبے میں اس کے استعمال کو وسعت دی جا سکے۔ متنوع طبیعیاتی اور کیمیائی طریقے جیسے پیرامیٹر میں ردوبدل یا مختلف شحمی تیزابوں یا پولیول موئیٹیز  کو اس پروٹین کمپلیکس میں شامل کرنا فلم کو مختلف طرح کے استعمالات کے لیے آزاد ی دے سکتا ہے۔ یہ تحقیقی کام حال ہی میں معروف ایلسیویئر پبلشرز کے تحت فوڈ ہائیڈروکولائیڈز کے مؤقر جریدے میں شائع ہوا ہے۔
سائنس اور ٹیکنالوجی کی وزارت
آئی این ایس ٹی سائنسدانوں نے ریماٹائڈ ارتھرائٹس کی شدت کو کم کرنے کے لئے ننیو پارٹیکل وضع کیا
حکومت ہند کے محکمہ سائنس اور ٹکنالوجی کے ایک خودمختار ادارہ انسٹی ٹیوٹ آف نینو سائنس اینڈ ٹکنالوجی  کے سائنس دانوں نے چیٹوسن کے ساتھ نینو پارٹیکل وضع کیا ہے اور ریماٹائڈ ارتھرائٹس کی شدت کو کم کرنے کے زنک گلوکونٹ کے ساتھ ان نینو پارٹیکلس کو لوڈ کر دیا ہے۔
زنک عنصر معمول کے ہڈی ہومیوسٹیسس کو بنائے رکھنے کے لئے اہم ہوتا ہے اور بتایا جاتا ہے کہ اس کا لیول ریماٹائڈ ارتھرائٹس مریضوں اور ارتھرائٹس سے متاثر جانوروں میں کم ہوجاتا ہے۔ ایسا بھی معلوم ہوا ہے کہ زنک گلوکونٹ کے طور پر زنک کے اورل سپلیمنٹیشن کی انسانوں میں بہت کم حیاتیاتی دستیابی ہوتی ہے۔
چیٹوسن ایک بائیوکیمپٹیبل بایوڈیگریڈیبل نیچرل پولیسیکرائڈ ہوتا ہے جو کرسٹاسین کے ایکسوسکیلیٹن سے حاصل کیے جانے والے انتہائی پرچور بایوپولیمرس میں سے ایک ہے جس نے جذب کو فروغ دینے والی خصوصیات کا مظاہرہ کیا ہے۔ آئی این ایس ٹی کی ٹیم نے خاص طور پر چیٹوسن کا انتخاب کیا ہے کیونکہ یہ بایوکیمپٹیبل، بایوڈیگریڈیبل، غیر زہریلا ہوتا ہے اور فطرت کے لحاظ سے موکوایڈیسیو ہوتی ہے۔ ’ میگنیشیم ریسرچ‘ جنرل میں پہلے شائع ایک رپورٹ میں دکھایا گیا کہ چوہوں میں انٹراپیریٹونیل خوراک کے بعد معیاری شکل میں زنک آکسائڈ کا نتیجہ سیرم زنک کی لیول میں معمولی اضافہ کی شکل میں آیا جبکہ نینو کی شکل میں اس کا نتیجہ قابل ذکر طور پر اونچے سیرم زنک کی سطح کی شکل میں سامنے آیا۔
- کے دنوں میں چیٹوسن نینو پارٹیکلس بنانے کے لئے آیونک گلیشنن کا طریقہ وسیع پیمانے پر استعمال کیا گیا ہے جس میں دواؤں کے لحاظ سے فعال مختلف فارماسولوجیکل ایجنٹ ہو سکتے ہیں۔ اے سی ایس بایو مٹیریلس سائنس اینڈ اینجینئرنگ جنرل میں شائع ڈی ایس ٹی۔ سائنس اینڈ انجینئرنگ ریسرچ بورڈ  اور ڈاکٹر ریحان خان کی قیادت میں ڈی ایس ٹی۔ نینو مشن حمایت یافتہ مطالعہ نے زنک گلوکونٹ لوڈڈ چیٹوسن نینو پارٹیکلس کی زنک گلوکونٹ کے فری فارم پر بہت زیادہ اثر انگیزی کا ذکر کیا ہے۔
ٹیم نے ڈبل ڈسٹیلڈ پانی میں چیٹوسن اور سوڈیم ٹریپولیفاسفیٹ کا استعمال کرتے ہوئے زنگ گلوکونٹ لوڈڈ چیٹوسن نینو پارٹیکلس تیار کیا اوراس کے ساتھ ساتھ زنک گلوکونٹ کو چیٹوسن نینو پارٹیکلس کے سنتھیسس کے ساتھ جوڑ دیا گیا۔ نینو پارٹیکلس کی مختلف فزیوکیمیکل پراپرٹیز کے لئے مخصوص کیا گیا اور پھر وسٹر چوہوں میں کولازین سے متاثر ارتھرائٹس کے خلاف اینٹی ارتھرائٹس صلاحیت کی جانچ کی گئی۔ انہوں نے پایا کہ زنک گلوکونٹ اور زنک گلوکونٹ لوڈڈ چیٹوسن نینو پارٹیکلس دونوں کے ساتھ چوہوں کے علاج نے جوڑ میں سوجن، ایریتھما اور ایڈیما میں کمی لانے کے ذریعہ ارتھرائٹس کی شدت کو کم کر دیا لیکن زنک گلوکونٹ لوڈڈ چیٹوسن نینو پارٹیکلس نے زیادہ اثرانگیزی دکھائی۔
ڈی ایس ٹی کے سکریٹری پروفیسر آشوتوش شرما نے کہا ’ نینو بائیو ٹیکنالوجی ان مسائل کے لئے کئی موثر حل فراہم کرتی ہے جنہیں روایتی دواسازی کے ادارے اکثر موثر ڈھنگ سے حل کرنے میں اہل نہیں ہو پاتے جیسے کہ دواوں کو مسلسل اور ٹارگیٹیڈ طریقے سے جاری کرنا، حیاتیاتی دستیابی، دواوں اور نیوٹراسیوٹیکلس کی اثرانگیزی وغیرہ۔ آئی این ایس ٹی، موہالی میں تیار زنک گلوکونٹ لوڈڈ چیٹوسن نینو پارٹیکلس کا نینو فارمولیشن ریماٹائڈ ارتھرائٹس کے لئے بہتر علاج کی ایک تخلیقی مثال ہے‘‘۔
[Publication:
Ansari MM, Ahmad A, Mishra RK, Raza SS, Khan R. Zinc gluconate-loaded chitosan nanoparticles reduce the severity of collagen-induced arthritis in Wistar rats. ACS Biomaterials Science & Engineering. 2019 May 27; 5 : 3380-3397.
https://doi.org/10.1021/acsbiomaterials.9b00427
For more details contact Dr. Rehan Khan ]
وزیراعظم کا دفتر
وزیر اعظم نے اترپردیش کے شاہجہاں پور میں پیش آئے حادثے میں ہوئے جانی اتلاف پر رنج و غم کا اظہار کیا
متاثرین کے لیے پی ایم این آر ایف سے مالی امداد کا اعلان کیا
وزیر اعظم جناب نریندر مودی نے اترپردیش کے شاہجہاں پور میں پیش آئے حادثے میں ہوئے جانی اتلاف پر رنج و غم کا اظہار کیا ہے۔ وزیر اعظم مودی نے متاثرین کے لیے وزیر اعظم کے قومی راحت فنڈ  سے مالی امداد کا اعلان کیا ہے۔
ٹوئیٹس کے ایک سلسلے کے تحت، وزیر اعظم نے کہا؛
’’اترپردیش کے شاہجہاں پور میں ٹریکٹر ٹرالی کے ندی میں گرنے کا حادثہ انتہائی دردناک ہے۔ اس حادثے میں جن لوگوں نے اپنے عزیزوں کو کھویا ہے، ان کے تئیں گہری تعزیت کا اظہار کرنے کے ساتھ ہی میں تمام مجروحین کے جلد از جلد صحتیاب ہونے کی امید کرتا ہوں: وزیر اعظم‘‘
’’شاہجہاں پور میں ہوئے اس سانحے کے پیش نظر مقامی انتظامیہ راحت اور بچاؤ کے کاموں میں پوری طرح سے مصروف ہے۔ متاثرین کی ہر ممکن مدد کی جا رہی ہے: وزیر اعظم‘‘
’’شاہجہاں پور میں رونما ہوئے اس حادثے میں اپنی جان گنوانے والے ہر ایک فرد کے لواحقین کے لیے 2 لاکھ روپئے کی مالی امداد۔ مجروحین کو 50000 روپئے دیے جائیں گے: وزیر اعظم‘‘
وزارات ثقافت
وزارت ثقافت ملک کے تجربہ کار فنکاروں کو مالی امداد فراہم کرنے کے لیے تجربہ کار فنکار اسکیم کو مالی امداد فراہم کرتی ہے: جناب جی کشن ریڈی
جھلکیاں:
نامزد فنکاروں کے مابین مالی امداد کی تقسیم اسکیم کے تحت منتخب مستفیدین کے ذریعہ مطلوبہ دستاویزات جیسے ڈیجیٹل لائف سرٹیفکیٹ، انکم سرٹیفکیٹس وغیرہ جمع کرانے سے مشروط ہے ۔
ثقافت کی وزارت 60 سال یا اس سے زیادہ عمر کے ملک کے تجربہ کار فنکاروں کو مالی امداد فراہم کرنے کے لیے ‘معروف فنکاروں کے لیے مالی امداد’  کے نام سے ماہانہ فنکاروں کی پنشن کی شکل میں ایک اسکیم کا نفاذ کرتی ہے۔حکومت کی یہ کوشش رہی ہے کہ اس بات کو یقینی بنانے کے لیے مسلسل کوششیں کی جائیں کہ مستحقین کے مابین پنشن کی بروقت تقسیم کی جاسکے۔ تاہم،نامزد فنکاروں کے مابین مالی امداد کی تقسیم، اسکیم کے تحت منتخب مستفیدین کے ذریعہ مطلوبہ دستاویزات جیسے ڈیجیٹل لائف سرٹیفکیٹ، انکم سرٹیفکیٹس وغیرہ جمع کرانے کے ساتھ مشروط ہے۔
ایک بار جب استفادہ کنندگان سے تمام مطلوبہ دستاویزات موصول ہو جائیں تو پنشن کی تقسیم کو تیزی سے عمل میں لانے کی تمام کوششیں کی جاتی ہیں۔ چونکہ فنکار پنشن کا اجراء ایک جاری عمل ہے، اس لیے مستفید ہونے والوں سے مطلوبہ دستاویزات موصول ہونے پر زیر التواء ادائیگیوں کو جاری کرنے کے لیے مسلسل کارروائی کی جاتی ہے۔ ثقافت کی وزارت نے 2009 میں ایک مفاہمت نامے کے ذریعے لائف انشورنس کارپوریشن  کو سال 2017 سے پہلے منتخب مستفیدین کے مابین ماہانہ فنکاروں کی پنشن کی تقسیم کی ذمہ داری سونپی ہے۔
ایل آئی سی کی کارکردگی کا وقتاً فوقتاً جائزہ لیا جاتا ہے اورمستفید ہونے والوں کو مطلوبہ دستاویزات کی وصولی اور اس سلسلے میں سہ ماہی رپورٹ پیش کرنے کے لیے انہیں وقت پر ایڈوائزری جاری کی جاتی ہے۔ معروف فنکاروں کے مابین پنشن کی تقسیم میں تاخیر کو کم کرنے کے لیے، منتخب مستفیدین کے مابین فنکار پنشن کا اجراء وزارت کی طرف سے ہی سال 18-2017 سے مطلوبہ دستاویزات کی وصولی پر کیا جاتا ہے۔
یہ جواب ثقافت، سیاحت اور شمال مشرقی خطہ کی ترقی کے وزیر جناب جی کشن ریڈی نے آج لوک سبھا میں دیا۔
کامرس اور صنعت کی وزارتہ
صنعت اور اندرونی تجارت کے فروغ کے محکمے  کی جانب سے پیٹنٹ کی درخواستوں کے عمل کو تیز کرنے اورزیر التوا معاملات کو ختم کرنے کے لیے اٹھائے گئے اقدامات
محکمہ نے پیٹنٹ کی درخواستوں کے عمل کو تیز کرنے اور زیر التوا معاملات کو ختم کرنے کے لیے مختلف اقدامات کیے ہیں جن میں وقتاً فوقتاً افرادی قوت میں اضافہ، فیڈ بیک میکانزم کا قیام اور مناسب قانون سازی کی ترامیم شامل ہیں۔ ان میں انٹلیکچوئل پراپرٹی  دفاتر کی جدید کاری، جس میں ایپلی کیشنز کی پروسیسنگ کے مینوئل سے کمپیوٹرائزڈ سسٹم میں مستقل سوئچ اوور، انٹلیکچوئل پراپرٹی  سے متعلق معلومات کا بہتر انتظام، مضبوط عوامی انٹرفیس کی تخلیق اور آئی پی دفاتر کے معمول کے کام کاج کی اصلاح شامل ہے۔ مزید، کووڈ- 19وبا کو مدنظر رکھتے ہوئے، امتحانی عمل میں تاخیر سے بچنے کے لیے افسران کو وی پی این تک رسائی فراہم کی گئی ہے۔ نیز، درخواستوں کے جلد از جلد نمٹانے میں سہولت فراہم کرنے کے لیے، لڑے گئے مقدمات کی سماعت ویڈیو کانفرنسنگ کے ذریعے کی جاتی ہے، اس طرح درخواست گزار کے دفتر جانے کی ضرورت کو ختم کر دیا جاتا ہے۔
مزید برآں، پیٹنٹ آفس کے بین الاقوامی پیٹنٹ درجہ بندی کے آلے کے لیے، ڈبلیو آئی پی او-آئی پی سی سی اے ٹی کو لاگو کیا گیا ہے، جس سے معائنہ کاروں اور کنٹرولرز کو آئی پی سی میں ان کے بنیادی اور ذیلی گروپ کی سطحوں میں درست اور مستقل طور پر پیٹنٹ کی درجہ بندی کرنے میں مدد ملتی ہے۔ ایک مناسب درجہ بندی کے نتیجے میں آرٹس کی کارگر اور موثر تلاش ہوتی ہے۔ ٹریڈ مارکس کے لیے، ہندوستان نے بین الاقوامی درجہ بندی کے معاہدوں کے لئے، جن میں نائس معاہدہ، ویانا معاہدہ، لوکارنو معاہدہ شامل ہیں، درجہ بندی کے نظام کے مطابق عالمی سطح پر جو پیروی کی گئی ، وہ ٹریڈ مارک اور ڈیزائن ایپلی کیشنز کی جانچ کے لیے درجہ بندی کے نظام کو ہم آہنگ کرنے میں مدد کرتی ہے۔ ابتدائی شمولیت کے علاوہ، پیٹنٹ آفس کے تکنیکی افرادی قوت کو راجیو گاندھی نیشنل انسٹی ٹیوٹ آف انٹلیکچوئل پراپرٹی مینجمنٹ ، ناگپور اور غیر ملکی آئی پی آفس میں باقاعدہ تربیت دی جاتی ہے، تاکہ تیز تر جانچ اور آئی پی درخواستوں کی گرانٹ/رجسٹریشن کے لیے درکار ان کی مہارتوں کو بہتر کیا جا سکے۔
محکمہ پیٹنٹ آفس کی افرادی قوت کا باقاعدگی سے کنٹرولر جنرل آف پیٹنٹ، ڈیزائن اور ٹریڈ مارک آفس کے ساتھ جائزہ لیتا ہے۔ 936 افسروں کی موجودہ افرادی قوت کے علاوہ، پیٹنٹ آفس میں 500 اضافی آسامیاں تخلیق کی گئی ہیں۔ مزید برآں، پیٹنٹ افسروں کی درخواست کی جانچ میں تیزی لانے کے لیے 200 کنٹریکٹ پر افرادی قوت کی بھرتی کی منظوری دی گئی ہے۔
پیٹنٹ آفس نے پیٹنٹ درخواستوں کی تقسیم کا مرکزی نظام اپنایا ہے جس میں جغرافیائی محل وقوع سے قطع نظر افسران کو درخواستیں الاٹ کی جاتی ہیں۔ پیٹنٹ آفس میں تمام کارروائیوں کو ڈیجیٹل کر دیا گیا ہے۔ مزید برآں، جامع ای-فائلنگ سسٹم متعارف کرایا گیا ہے جو24 گھنٹےدستیاب ہے۔ لہذا، ہندوستان کے کسی بھی حصے میں واقع ایک درخواست دہندہ پیٹنٹ آفس جانے کی ضرورت کے بغیر اپنی پیٹنٹ کی درخواست داخل کر سکتا ہے۔
نیتی آیوگ
نیتی آیوگ، ایم این آر ای اور انویسٹ انڈیا نے شمسی پی وی مینوفیکچرنگ کے بارے میں سمپوزیئم کا انعقاد کیا
نئی دہلی،07 اکتوبر ،2020 / نیتی آیوگ ، نئی اور قابل تجدید توانائی کی وزارت اور انویسٹ انڈیا نے شمسی پی وی مینوفیکچرنگ سے متعلق ایک سمپوزیئم کا اہتمام کیا۔ جس کا عنوان تھا ’’انڈیا کی پی وی سبقت 2020‘‘ ، اس سمپوزیئم کا انعقاد عالمی پی وی صنعت کو بھارت میں موقعوں کے بارے میں بتانے کے مقصد سے چھ اکتوبر کو کیا گیا۔
ابتدائی اجلاس سے خطاب کرتے ہوئے مرکزی وزیر مملکت آزادانہ چارج جناب آر کے سنگھ نے، جن کے پاس بجلی اور نئی وقابل تجدید توانائی کی وزارتیں بھی ہیں کہا ، ’’بھارت کے پاس سب سے زیادہ تیزی سے ابھرتی ہوئی قابل تجدید توانائی کی صلاحیت موجود ہے اور بجلی کی مانگ میں لگاتار اضافہ ہو رہا ہے۔ قابل تجدید توانائی ایک بڑی حد تک بجلی سپلائی کی جگہ لے رہی ہے ۔ وزیر اعظم نریندر مودی کی قیادت میں بھارت صاف ستھری توانائی اختیار کرنے کا عہد بند ہے۔ 2030 تک 450 گیگا واٹ والی قابل تجدید توانائی کی صلاحیت کے خاکے کے ساتھ بھارت کا منصوبہ ہے کہ نہ صرف گرڈ سے مربوط شمسی اور قابل تجدید توانائی کا حامل ہوا جائے بلکہ موبیلیٹی کے لیے ایک خاکہ بھی ہو جسے بجلی پر مبنی رسوئی کے لیے استعمال کیا جائے۔ آتم نربھر بھارت کے نشانے کو حاصل کرنے کے لیے حکومت کے اقدامات کے نتیجے کے طور پر ای او آئی ایس نے 20 گیگا واٹ کے موڈیول اور سیل بنانے کا آرڈر جاری کر دیا ہے۔ بھارت قابل تجدید توانائی میں سرمایہ کاری کے لیے سب سے تیزی سے اور سب سے بڑی مارکٹ کے طور پر ابھرے گا۔ ‘‘
اس تقریب میں بھارت اور دنیا کے 60 سرکردہ سی ای اوز نے شرکت کی، اس کے علاوہ اس تقریب میں دنیا کے بہت سے پی وی مینوفیکچرر ، ڈیولپرس ، انویسٹرس، دانشوروں اور سرکردہ پالیسی سازوں نے شرکت کی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6167
(Visitor Counter : 81
وزارت خزانہ
حکومت ووڈا فون انٹرنیشنل ہولڈنگ بی وی کے ثالثی معاملے میں آئے فیصلے کامطالعہ کریگی
وزارت خزانہ نے آج کہا کہ وزارت کو ابھی اطلاع ملی ہے کہ حکومت ہند کے خلاف ووڈا فون انٹرنیشنل ہولڈنگ بی وی کے ذریعے دائر کردہ ثالثی معاملے میں فیصلہ دیا گیا ہے۔ حکومت اپنے قانونی ماہرین کے صلاح ومشورے سے فیصلے اور اس کے سبھی پہلوؤں کا پوری احتیاط کے ساتھ مطالعہ کریگی۔ اس طرح کے صلاح ومشورے کے بعد حکومت ابھی سبھی متبادلوں پر غور کرے گی اور مناسب فورم کے سامنے قانونی پہلوؤں سمیت آگے کی کارروائی کے بارے میں فیصلہ کرے گی۔
-----------------------
م ن۔م ع۔ ع ن
U NO: 5877
(Visitor Counter : 120
وزارت دفاع
بحری ہتھیاروں کے نظام پر نورمس 2019 کے چوتھے بین الاقوامی سمینار اور نمائش کا افتتاح
نئی دہلی 13 دسمبر۔بحری ہتھیاروں کے نظا م ’’ نورمس 2019‘‘ کے بین الاقوامی سمینار اور نمائش کے چوتھے ایڈیشن کا افتتاح نئی دلی کے انسٹی ٹیوٹ فار ڈیفینس اسٹڈیز این اینالیسس ، ڈیولپمنٹ انکلیو ، نئی دلی میں 12 دسمبر 2019 کو بحریہ کے سربراہ ایڈمرل کرمبیر سنگھ کے ہاتھوں عمل میں آیا ۔ سمینار کا موضوع ’’ میک ان انڈیا –فائٹ کٹیگری : مواقع اور ناگزیریت ‘‘تھا ۔ سمینار کے افتتاحی اجلاس میں تینوں خدمات ، وزارت دفاع ، ڈی آر ڈی او ، ڈی جی کیو اے ، ڈی جی اے کیو اے ، اوایف ایس ، ڈی پی ایس یو ، ہندوستانی اور بین الاقوامی صنعتوں اور دوست ملکوں کے غیر ملکی مشنوں کے نمائندوں کے 300سے زائد مندوبین نے شرکت کی ۔
بحری ہتھیارو ں کے جائزے کے ڈائریکٹر جنرل ایڈ مرل سنجے مشرا نے نورمس 2019 کے لئے استقبالیہ خطاب کیا ۔ انہوں نے یہ بتایا کہ ملک میں بحری ہتھیاروں کے نظام پر منعقد ہونے والا یہ واحد بین الاقوامی سمینار اور نمائش ہے اوراس وقت یہ اس کا چوتھا ایڈیشن ہے ۔ انہوں نے بتایا کہ اگلے دودن کے دوران سمینار میں بحری ہتھیاروں کے نظام کو مقامی بنانے کے طریقوں اور ذرائع پر زور دیا جائے گا۔ وہ گھریلو صنعت کی موروثی قابلیت اور دیسی پلیٹ فارم پر دیسی ہتھیار وں کو تیزکرنے میں استعمال کی جانے والی صلاحیت کے تئیں پرامید تھے۔
ایس آئی ڈی ایم کے صدر جناب جینت ڈی پاٹل نے اپنے خطاب میں ہندوستانی بحریہ کی مقامی آبادکاری کے میدان میں حقیقی اور اہم شراکتداری کا اعتراف کیا اور اس میدان میں پچھلے 6سالوں میں ہونے والی ڈرامائی تبدیلیوں کا بھی اعتراف کیا ۔ ان کے مطابق نورمس 2019 دیسی ہتھیاروں کے نظام کو فروغ دینے کے اس مقصدکو پورا کرنے کا یہ بہترین موقع تھا اور یہ کہ سمینار سے باہمی تعاون کے اصول پائے گئے ہیں۔
ایڈمرل کرمبیر سنگھ ، پی وی ایس ایم ، اے وی ایس ایم ، اے ڈی سی ، بحریہ کےسربراہ نے اپنے افتتاحی خطاب میں ا س بات کا ذکر کیا کہ دفاعی شعبے میں کافی ہیڈروم موجود ہیں ، اگر ہندوستان کوترقی یافتہ معیشت میں ترقی پانا ہے تو اسے اس سے فائدہ اٹھانا چاہئے ۔انہوں نے صنعت کو اس بات کی ہدایت کی کہ وہ پیداوار سے لے کر مرمت تک ،رکھ رکھاؤ اور اپ گریڈیشن کے ذریعہ شروع ہونے والے وسیع بحری ماحولیاتی نظام کااستعمال کرے ۔
سی این ایس نے ا س بات پر زور دیا کہ اسلحہ کی ٹکنالوجی میں تیزی سے ترقی ایک اہم چیلنج ہے ،جس کے لئے جدید تحقیق وترقی اور تیزرفتار پروڈکشن کی ضرورت ہے ۔کیونکہ یہ معیار ،مقدار اور لاگت سے متعلق ہیں۔مسلح افوا ج مضبوطی کے ساتھ تیزی سے جدید کاری اور دیسی ہتھیار بنانے کی راہ پر گامزن ہے ۔ اس لئے حالات درست ہیں کہ دیسی دفاع -صنعتی بنیاد کے ارتقا کے سلسلے میں اسے اگلی سطح پر لے جایا جاسکے ۔
سوسائٹی آف انڈین ڈیفینس مینوفیکچررس  کے ڈائریکٹر جنرل جناب سجیت ہری داس نے اپنے اختتامی کلمات اور ووٹ آف تھینکس میں بتایا کہ سی آئی آئی اور ایس آئی ڈی ایم نے بحریہ کے ساتھ مل کر کام کیا ہے تاکہ نورمس 2019 کو یقینی بنانے کے لئے تمام حصے داروں کی توقعات کو پورا کیا جاسکے ۔ انہوں نے تسلیم کیا کہ یہ سمینار ایک ایسے اہم موڑ پر ہوا ہے ، جہاں دفاعی خریداری کے فریم ورک ، ڈھانچے اور طریق کار میں تبدیلی آرہی ہے اور انہوں نے اس اعتماد کا اظہار کیا کہ جاری تبدیلی اور اس کے نتیجے میں میک ان انڈیا اقدام کو مزید تقویت ملے گی۔
دفاعی ٹکنالوجی سے متعلق نورمس 2019 نمائش کا افتتاح سی این ایس نے کیا ۔ یہ نمائش آرڈیننس کے کارخانے ، ڈی پی ایس یو ، نجی صنعتو ں  اور ہندوستانی بحریہ کی نمائشوں پر مشتمل ہے ، جس میں جدید دفاعی ٹکنالوجی کی نمائش کی جارہی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔ رم
U-5823
(Visitor Counter : 64
سٹرک ٹرانسپورٹ اور شاہراہوں کی وزارت
جناب نتن گڈکری کا کہنا ہے کہ سڑک سلامتی ایک ازحد سنگین مسئلہ ہے اور سڑک حادثات کے لیے صفر برداشت کارویہ اپنایا جانا چاہئے
نئی دہلی، 10 فروری 2022:
سڑک نقل و حمل اور شاہراہوں کے مرکزی وزیر جناب نتن گڈکری کا کہنا ہے کہ سڑک سلامتی ایک ازحد سنگین مسئلہ ہے اور سڑک حادثات کے لیے صفر برداشت کا رویہ اپنایا جانا چاہئے۔ بھارت میں موٹر گاڑی تحفظ ایکونظام کے موضوع پر منعقدہ ایک پریس کانفرنس سے خطاب کے دوران ، انہوں نے کہا کہ تمام تر کوششوں کا مقصد 2025 تک سڑک حادثات کی تعداد میں 50 فیصد تک تخفیف لانا ہے۔جناب گڈکری نے تحفظاتی انتظامات میں بہتری لانے کے لیے 4 اضافی ایئر بیگ اور 3 پوائنٹ والی سیٹ بیلٹ کی ضرورت پر زور دیا۔
وزیر موصوف نے کہا کہ موٹر گاڑی کی سلامتی میں بہتری لانے کی غرض سے معیارات اور پروٹوکول کی بنیاد پر گاڑی کی اسٹار ریٹنگ کے لیے ایک نظام کی تجویز پیش کی جا رہی ہے۔ انہوں نے کہا کہ اس سے موٹر گاڑی خریدنے والے کو باخبر فیصلے لینے میں مدد ملے گی۔
زیر نفاذ دیگر تحفظاتی نظاموں کے بارے میں وضاحت کرتے ہوئے، جناب نتن گڈکری نے الیکٹرانک اسٹیبلٹی کنٹرول، ایڈوانسڈ ایمرجنسی بریکنگ سسٹمز ، خطرناک سازو سامان کا نقل و حمل، دیویانگ جنوں کے نقل و حمل میں آسانی، ڈرائیور کی غنودگی کا انتباہی نظام ، بلائنڈ اسپاٹ انفارمیشن سسٹم، ایڈوانسڈ ڈرائیور اسسٹنگ سسٹم اور لین ڈیپارچر وارننگ سسٹم  کے بارے میں بات کی۔ وزیر موصوف نے صوتی آلودگی میں تخفیف لانے اور برقی گاڑیوں کے استعمال کی اہمیت پر زور دیا۔
جناب گڈکری نے کہا کہ وقت کا تقاضہ ہے کہ میڈیا اور عوامی شراکت داری کے ذریعہ معلومات کی ترسیل سے سڑک تحفظاتی اقدامات کے لیے بڑے پیمانے پر بیداری پیدا کی جائے۔
سٹرک ٹرانسپورٹ اور شاہراہوں کی وزارت
گاڑیوں کو اسکریپ بنانے کی پالیسی سے متعلق اطلاع نامے
نئی دہلی،یکم دسمبر، 2021/سڑک ٹرانسپورٹ و شاہراہوں کے مرکزی وزیر جناب نتن گڈکری نے راجیہ سبھا میں آج ایک تحریری جواب میں بتایا۔ گاڑی کو اسکریپ بنانے کی پالیسی میں پرانی اور آلودگی پھیلانے والی ناکارہ گاڑیوں کو بتدریج ختم کرنے کے مقصد سے ایک طریقۂ کار تشکیل دینے کے لیے ترغیبات / حوصلہ شکنی کا ایک نظام بھی شامل ہے۔ یہ پالیسی گاڑی کی اہلیت کے طریقۂ کار پر مبنی ہے۔ پالیسی کی شقیں لاگو کرنے کے لیے موٹر گاڑیوں سے متعلق قانون 1988 اور موٹر گاڑیوں کے مرکزی ضابطے ، 1989 کے لائحہ عمل کے تحت اصول جاری کیے گئے ہیں یا ان میں ترمیم کی گئی ہے۔ وزارت کی ویب سائٹ پر مندرجہ ذیل حتمی اطلاع نامے جاری کیے گئے ہیں اور اپ لوڈ کیے گئے ہیں :
- جی ایس آر نوٹیفکیشن 653 مورخہ 23.09.2021 میں رجسٹرڈ گاڑیوں کے استحکام کے لیے موٹر گاڑیوں کے رجسٹریشن اور انہیں اسکریپ بنانے کی سہولت سے متعلق کارکردگی کے ضابطے 2021 فراہم کیے گئے ہیں۔ اسکریپ بنانے کی سہولت  ۔ یہ اطلاع نامہ 25 ستمبر ، 2021 سے لاگو ہو گیا ہے۔
- جی ایس آر نوٹیفکیشن 652  مورخہ 23.09.2021 کے تحت خود کار ٹیسٹنگ اسٹیشنوں کی منظوری ضابطہ کاری اور کنٹرول کی سہولت فراہم کی گئی ہے۔ اس نوٹیفکیشن کا نفاذ 25 ستمبر ، 2021 سے ہو گیا ہے۔
- iii. جی ایس آر نوٹیفکیشن 714  مورخہ 04.10.2021 کے تحت گاڑیوں کے رجسٹریشن کی بڑھتی ہوئی فیس ، کارآمد ہونے سے متعلق جانچ کی فیس اور کارآمد ہونے سے متعلق سرٹیفکیٹ کی فیس کے بارے میں بتایا گیا ہے۔ اس نوٹیفکیشن کا نفاذ یکم اپریل ، 2022 سے ہو گا۔
- جی ایس آر نوٹیفکیشن 720  مورخہ 05.10.2021 کے تحت سرٹیفکیٹ آف ڈیپازٹ داخل کرنے کے عوض رجسٹرڈ گاڑی کے لیے موٹر گاڑی کے ٹیکس میں رعایت کے لیے کہا گیا ہے۔ اس نوٹیفکیشن کا نفاذ یکم اپریل، 2022 سے ہوگا۔
۔۔۔
ش ح ۔ اس۔ ت ح ۔
U –13576
(Visitor Counter : 109